**1.PIELIKUMS**

Ogres novada pašvaldības domes 2023.gada 20.jūlija lēmumam “Par Ogres novada pašvaldības specializēto peldratu cilvēkiem ar kustību traucējumiem nodošanu bezatlīdzības lietošanā sociālajam uzņēmumam” (protokols Nr.12; 11.)

PROJEKTS

**PATAPINĀJUMA LĪGUMS**

**par specializēto peldratu cilvēkiem ar kustību traucējumiem nodošanu bezatlīdzības lietošanā**

|  |  |
| --- | --- |
| Dokumenta datums ir tā elektroniskās parakstīšanas datums |  |

**Ogres novada pašvaldība,** reģistrācijas Nr. 90000024455, juridiskā adrese: Brīvības iela 33, Ogre, Ogres nov., LV-5001 (turpmāk – Patapinātājs), kura vārdā saskaņā ar Ogres novada pašvaldības domes 2023. gada 20.jūlija lēmumu “Par Ogres novada pašvaldības specializēto peldratu cilvēkiem ar kustību traucējumiem nodošanu bezatlīdzības lietošanā sociālajam uzņēmumam” (protokols Nr.12; 11.) rīkojas Ogres novada pašvaldības izpilddirektora vietniece Dana Bārbale, no vienas puses, un

**SIA “Kustības brīvība”**, reģistrācijas Nr. 54103148201, juridiskā adrese: Indrānu iela 18, Ikšķile, Ikšķiles nov., LV-5052 (turpmāk – Patapinājuma ņēmējs), kura vārdā saskaņā ar Patapinājuma ņēmēja statūtiem rīkojas valdes loceklis Māris Jākobsons, no otras puses, turpmāk abi kopā – Puses, bet katrs atsevišķi – Puse,

pamatojoties uz Ogres novada pašvaldības domes 2023. gada 20.jūlija lēmumu (protokols Nr.12 ; 11.) “Par Ogres novada pašvaldības specializēto peldratu cilvēkiem ar kustību traucējumiem nodošanu bezatlīdzības lietošanā sociālajam uzņēmumam” (turpmāk – Lēmums),

ņemot vērā to, ka Patapinājuma ņēmējam Sociālo uzņēmumu likumā noteiktajā kārtībā piešķirts sociālā uzņēmuma statuss, un ziņas par to ir publicētas Labklājības ministrijas vestajā sociālo uzņēmumu reģistrā Labklājības ministrijas tīmekļvietnē https://www.lm.gov.lv/lv/socialo-uznemumu-registrs,

noslēdz šādu Patapinājuma līgumu (turpmāk - Līgums):

1. **Līguma priekšmets**
	1. Patapinātājs nodod, un Patapinājuma ņēmējs pieņem bezatlīdzības lietošanā Ogres novada pašvaldībai piederošo pamatlīdzekli – specializētos peldratus cilvēkiem ar kustību traucējumiem (turpmāk – Peldrati). Lēmuma izraksts pievienots Līguma pielikumā un ir tā neatņemama sastāvdaļa.
	2. Īpašuma tiesības uz kustamo īpašumu nostiprinātas Patapinātājam saskaņā ar saistīto pamatlīdzekļu operācijas pamatlīdzekļu kartīti.
	3. Peldratu patapinājuma mērķis: bezmaksas pakalpojuma nodrošināšana cilvēkiem ar kustību traucējumiem Vecupes pludmalē. Patapinājuma nodošanas nepieciešamība un lietderība: 1) veicināt dzīves vides kvalitātes uzlabošanu, pakalpojumu dažādību un pieejamību ikvienam interesentam; 2) veicināt sociāli mazaizsargāto personu grupu integrāciju; 3) attīstīt sociālās uzņēmējdarbības vidi Ogres novadā.
	4. Līgumu noslēdzot, Peldrati tiek nodoti Patapinājuma ņēmējam, Pusēm parakstot pieņemšanas – nodošanas aktu, kas pievienots Līguma pielikumā un ir tā neatņemama sastāvdaļa. Peldratu stāvoklis Līguma noslēgšanas brīdī Pusēm ir zināms un norādīts pieņemšanas – nodošanas aktā.
2. **Līguma termiņš**
	1. Līgums stājas spēkā ar abpusēju Līguma parakstīšanas dienu un tiek noslēgts uz 10 (desmit) gadiem, bet ne ilgāk, kamēr Patapinājuma ņēmējam ir piešķirts sociālā uzņēmēja statuss.
	2. Līguma termiņš var tikt samazināts Pusēm savstarpēji vienojoties.
3. **Patapinājuma ņēmēja pienākumi un tiesības**
	1. Patapinājuma ņēmējs apņemas:
		1. izmantot Peldratus atbilstoši Līguma 1.3.punktā norādītajam mērķim;
		2. patstāvīgi katra gada 1.jūnijā pieņemt no Patapinātāja un 31.augustā nodot Patapinātājam Peldratus labā tehniskā stāvoklī, ievērojot to dabisko nolietojumu un pieļaujamo ekspluatāciju;
		3. ievērot un izpildīt Latvijas Republikas normatīvos aktus, valsts iestāžu un pašvaldības saistošos noteikumus un lēmumus, Patapinātāja un citu kompetentu iestāžu prasības attiecībā uz Peldratu lietošanu;
		4. netraucēt Patapinātāja pārstāvju piekļūšanu Peldratiem, lai veiktu pārbaudi par Peldratu izmantošanu atbilstoši normatīvajiem aktiem un Līgumā paredzētajam mērķim un noteikumiem;
		5. nepieļaut darbības, kas pasliktina Peldratu kvalitāti;
		6. nodrošināt informāciju par Peldratu bezmaksas pakalpojuma pieejamību katru gadu laika posmā no 1.jūnija līdz 31.augustam Ogres Vecupes pludmalē un uzņēmuma mājaslapā saskaņā ar Līguma 1.3.punktā noteikto mērķi.
		7. izpildīt citus Patapinājuma ņēmēja pienākumus atbilstoši Līguma vai Latvijas Republikas normatīvo aktu prasībām;
		8. nekavējoties informēt Patapinātāju par izmaiņām Līgumā norādītajā Patapinājuma ņēmēja kontaktinformācijā.
	2. Patapinājuma ņēmēja tiesības:
		1. nodot Peldratus lietošanā vai apsaimniekošanai trešajām personām tikai ar Patapinātāja piekrišanu. Patapinājuma ņēmējs ir pilnā apmērā atbildīgs par visiem zaudējumiem, kas tiks nodarīti Patapinātājam, nododot zemesgabalu lietošanā vai apsaimniekošanā trešajām personām;
	3. Patapinājuma ņēmējs nesaņem nekādu atlīdzību no Patapinātāja par Peldratu veiktajiem ieguldījumiem un izdevumiem (ne nepieciešamajiem, ne derīgajiem, ne greznuma), kas radušies, lietojot un uzturot Peldratus;
	4. Patapinājuma ņēmējs nav tiesīgs Līguma 1.3.punktā minēto mērķi grozīt;
	5. Patapinājuma ņēmējs ir atbildīgs par Līguma 1.3.punktā minētā mērķa īstenošanu un ievērošanu.
4. **Patapinātāja pienākumi un tiesības**
	1. Patapinātājs nodod Patapinājuma ņēmējam lietošanā Peldratus saskaņā ar Līguma noteikumiem.
	2. Patapinātājam ir tiesības jebkurā laikā veikt vispārēju Peldratu apskati un to izmantošanu, lai pārbaudītu Līguma noteikumu izpildi.
	3. Patapinātājam nav jāsedz zaudējumi Patapinājuma ņēmējam, kas nav radušies Patapinātāja vainas dēļ.
	4. Patapinātājs jebkurā gadījumā neatlīdzina Patapinājuma ņēmējam jebkādus ieguldījumus (nepieciešami, derīgie, greznuma) Peldratos.
5. **Līguma grozīšana un izbeigšana**
	1. Līguma noteikumus var grozīt, pusēm rakstiski vienojoties. Grozījumi Līgumā stājas spēkā pēc to rakstiskas noformēšanas un abpusējas parakstīšanas, tie pievienojami Līgumam un kļūst par tā neatņemamu sastāvdaļu.
	2. Līgumu var pārtraukt pirms termiņa saskaņā ar abu pušu savstarpēju rakstisku vienošanos.
	3. Līgums izbeidzas, iestājoties Līguma 2.1.punktā noteiktajam Līguma termiņam.
	4. Patapinātājam ir tiesības vienpusēji izbeigt Līguma darbību pirms termiņa, ja Patapinājuma ņēmējs:
		1. izmanto Peldratus pretēji tā nodošanas bezatlīdzības lietošanā mērķim vai tiek pārkāpti Līguma noteikumi vai normatīvo aktu prasības;
		2. Patapinājuma ņēmējam tiek anulēts sociālā uzņēmēja statuss;
		3. Peldrati ir nepieciešami Patapinātājam savu funkciju nodrošināšanai.
	5. Beidzoties Līguma darbības termiņam vai pārtraucot tā darbību pirms termiņa, Patapinājuma ņēmējs ne vēlāk kā Līguma darbības izbeigšanās dienā nodod un Patapinātājs pieņem Peldratus, Pusēm parakstot pieņemšanas - nodošanas aktu, kurā norādīts Peldratu faktiskais stāvoklis Līguma darbības izbeigšanās laikā.
	6. Ja Patapinājuma ņēmējs Līguma 5.5.punktā noteiktajā termiņā un kārtībā Peldratus nav nodevis, Patapinātājam ir tiesības, sagatavojot aktu, Peldratus pieņemt vienpusēji.
6. **Strīdu atrisināšana un pušu atbildība**
	1. Domstarpības Līguma darbības laikā risina sarunu ceļā. Ja vienošanos nevar panākt 30 trīsdesmit darba dienu laikā, strīds risināms vispārējajās jurisdikcijas tiesā Latvijas Republikas normatīvajos aktos noteiktajā kārtībā.
	2. Jebkura no Pusēm atlīdzina otrai Pusei zaudējumus, kas radušies otrai Pusei sakarā ar vainīgās Puses Līgumā noteikto pienākuma neizpildi vai nepienācīgu izpildi.
	3. Ja kādu Patapinājuma ņēmēja darbību rezultātā Patapinātajam tiek aprēķinātas soda sankcijas, tai skaitā, saistītas ar neatbilstošu Peldratu izmantošanu, atbildība par šādām sankcijām pilnībā tiek uzlikta Patapinājuma ņēmējam.
	4. Ja starp Pusēm sakarā ar nodarītajiem zaudējumiem rodas strīdi, zaudējumu apmēru var noteikt neatkarīgie eksperti, kuru pakalpojumus apmaksā zaudējumus izraisījusī vai zaudējumos vainīgā Puse.
7. **Nepārvaramā vara**
	1. Puses tiek atbrīvotas no atbildības par saistību neizpildīšanu tādu nepārvaramas varas apstākļu iestāšanās rezultātā, kuru iestāšanos Puses nevarēja paredzēt un novērst, kā arī no kuru sekām Puses nevar izvairīties, proti: karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, dabas katastrofas, ugunsgrēks, plūdi, valsts pārvaldes institūciju lēmumi, turklāt, tikai uz šādu apstākļu darbības laiku un tikai ar noteikumu, ka tie tieši ietekmējuši Puses saistību izpildes neiespējamību.
	2. Pusei, kurai Līguma saistību izpilde kļuvusi par neiespējamu nepārvaramas varas apstākļu dēļ, jāpaziņo otrai Pusei rakstveidā par augstākminēto apstākļu darbības sākumu un beigām ne vēlāk kā 10 (desmit) darba dienu laikā pēc to sākuma un darbības izbeigšanas, pievienojot dokumentālu pierādījumu (ja tas ir iespējams) par nepārvaramas varas apstākļu iestāšanos, raksturu un darbības ilgumu. Ja Puse nav iesniegusi rakstveida paziņojumu šajā punktā norādītajā kārtībā, tā zaudē savas tiesības atsaukties uz nepārvaramas varas apstākļiem kā apstākli, kas atbrīvo šo Pusi no atbildības par savu saistību neizpildi.
8. **Citi noteikumi**
	1. Līgumā neregulētajām tiesiskajām attiecībām piemērojami spēkā esošie normatīvie akti.
	2. Visi paziņojumi Līguma sakarā nosūtāmi uz zemāk norādītājām adresēm un visi paziņojumi tiek uzskatīti par saņemtiem, kad nogādāti personīgi vai pa e-pastu ar saņemšanas apstiprinājumu, vai septiņas dienas pēc tam, kad nosūtīti pa pastu Latvijas teritorijā ierakstītā vēstulē.
	3. Pušu pārstāvji, kas paraksta Līgumu, ar to apliecina, ka viņiem piešķirtas un atbilstoši pastāvošajai Latvijas Republikas likumdošanai reģistrētas paraksta tiesības viņu pārstāvēto Pušu vārdā, kā arī to, ka viņiem piešķirtas pilnvaras tajā apjomā, kāds nepieciešams Līguma noslēgšanai (parakstīšanai) saskaņā ar tajā paredzētajiem nosacījumiem.
	4. Ja kāds no Līguma noteikumiem zaudē juridisko spēku, tad tas neietekmē pārējos Līguma noteikumus.
	5. Līgums ietver visas Patapinājuma ņēmēja un Patapinātāja vienošanās par Līguma priekšmetu un aizstāj visas iepriekšējās rakstiskās un mutiskās vienošanās un pārrunas starp Pusēm.
	6. Līgums sagatavots elektroniski latviešu valodā un parakstīts ar drošu elektronisko parakstu.
	7. Līgumam ir 2.pielikumi:
9. Ogres novada pašvaldības domes 2023. gada 20.jūlija lēmuma “Par Ogres novada pašvaldības specializēto peldratu cilvēkiem ar kustību traucējumiem nodošanu bezatlīdzības lietošanā sociālajam uzņēmumam” (protokols Nr.12; 11.) izraksts;
10. Peldratu pieņemšanas – nodošanas akts.
11. **Pušu rekvizīti un paraksti**

|  |  |
| --- | --- |
| PATAPINĀTĀJS |  PATAPINĀJUMA ŅĒMĒJS |
| **Ogres novada pašvaldība** Reģ. Nr. 90000024455Brīvības iela 33, Ogre, Ogres nov., LV-5001 Valsts kase TRELLV22Konta Nr.LV25TREL9800890740210E-pasts: ogredome@ogresnovads.lvTālr.: 65071160Ogres novada pašvaldības izpilddirektora vietniece Dana Bārbale | **SIA “Kustības brīvība”** reģistrācijas Nr. 54103148201Indrānu iela 18, Ikšķile, Ikšķiles nov., LV-5052 E-pasts: ogresvarde@gmail.comTālr.: +371 20259623SIA “Kustības brīvība”valdes loceklis Māris Jākobsons |
|  |  |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU